**Santa María de Iria Flavia** é unha parroquia que se localiza no sur do concello coruñés de Padrón, na comarca do Sar. Segundo o padrón municipal (INE 2013) ten 1.996 habitantes (947 homes e 1.049 mulleres) distribuídos en 29 entidades de poboación, o que supón unha diminución en relación ao ano 1999 cando tiña 2.356 habitantes.

Historia
--------

*Artigo principal**:* Diocese de Iria.
Situada na confluencia dos ríos Sar e Ulla, *Iria* foi unha cidade portuaria, poboación principal da tribo celta Capori. Os romanos nomearon o porto como *Iria Flavia* para eloxiar ao emperador romano Vespasiano, primoxénito da dinastía Flavia.

Non máis tarde do ano 561, quizais a partir do 400, Iria foi a sé dun bispado, tamén coñecido en latín como *Locus Sancti Iacobi* ('lugar de Santiago'), que se converteu en sufragáneo do metropolitano da Arquidiocese de Braga e, máis tarde, compartiu a súa sé con Compostela, que se converteu no principal destino de peregrinación de Iberia (rivalizando con Roma e Xerusalén) ao ser completamente trasladado alí en 1095.

Iria Flavia na literatura e na cultura popular
----------------------------------------------

Lápida que mostra o lugar onde estivo soterrada Rosalía.
Iria Flavia coñécese popularmente co nome de *Adina*. Rosalía de Castro referiuse nos seus versos ó cemiterio anexo:

*O cemiterio da Adina*
*n'hai duda que é encantador*
*cos seus olivos escuros*
*de vellas recordazóns*.
Ou

*Ceboleiras que is e vindes*
*de Adina polos camiños*
*á veira do camposanto*
*pasái leve e paseniño*.
e foi enterrada no mesmo á súa morte en 1885, onde permaneceu ata que en 1891 os seus restos foron trasladados ó Panteón de Galegos Ilustres, en Santiago.

### Na literatura popular galega

* *Nosa Señora da Adina/ ten oliveiras no adro,/ botan piñas no outono,/ cereixas no mes de maio*.
* *Nosa Señora da Adina/ ten un piñeiro no adro,/ bota piñas polo outono,/ cereixas no mes de maio.*

Galería de imaxes
-----------------

* 
* 
* Tímpano da igrexa Santa María de Iria Flavia.Tímpano da igrexa Santa María de Iria Flavia.
* Casa en Iria Flavia.Casa en Iria Flavia.

Lugares e parroquias
--------------------

### Lugares de Iria Flavia

| Lugares da parroquia de Iria Flavia no concello de Padrón (A Coruña) |  |
| --- | --- |
| A Aduana | Anteportas | Arretén | O Barco | A Calzada | Cambelas | O Couto | A Horta | Iria Flavia | Lestido | Luáns | A Matanza | O Montiño | O Muelle | O Paraíso | Pazos de Iria | Pedreda | O Piñeiro | O Pombal de Abaixo | O Pombal de Arriba | A Ponte | A Porta dos Mariños | A Pousa | Quintáns | Romarís | O Roucón | A Rúa | O Rueiro | O Souto | Vista Alegre |

### Parroquias de Padrón

| Galicia | Provincia da Coruña | Parroquias de Padrón |  |
| --- | --- |
| Carcacía (San Pedro) | Cruces (Santa María) | Herbón (Santa María) | Iria Flavia (Santa María) | Padrón (Santiago) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.
2. 1 2  *Gran Enciclopedia Galega*, s. v. *Adina*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Iria Flavia, Padrón*** |

### Outros artigos

* Lugares de Padrón

|  |  |
| --- | --- |
| Control de autoridades | 
* Wd: Q3332445
* código INE: 15065040000
* DARE: 33665

 |